ᱠᱨᱤᱥᱱᱚ ᱪᱚᱸᱫᱽᱨᱚ ᱠᱚᱞᱮᱡᱽ

ᱠᱨᱤᱥᱱᱚ ᱪᱚᱸᱫᱽᱨᱚ ᱠᱚᱞᱮᱡᱽ, ᱦᱮᱛᱚᱢᱯᱩᱨ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱑᱘᱙᱗  ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱥᱚᱨᱠᱟᱨᱤ ᱜᱚᱲᱚ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱦᱮᱛᱚᱢᱯᱩᱨ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱮ ᱠᱚᱞᱮᱡᱽ ᱠᱟᱱᱟ ᱢᱮᱱᱛᱮ ᱫᱟᱹᱵᱤ ᱢᱮᱱᱟᱜᱼᱟ᱾ ᱠᱨᱤᱥᱱᱚ ᱪᱚᱸᱫᱽᱨᱚ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱚᱞᱚᱜᱼᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾

ᱱᱟᱜᱟᱢ
ᱢᱟᱦᱟᱨᱟᱡᱟ ᱨᱟᱢᱨᱚᱧᱡᱚᱱ ᱪᱚᱠᱨᱚᱵᱚᱨᱛᱤ ᱨᱮᱱ ᱮᱨᱟ ᱢᱟᱦᱟᱨᱟᱱᱤ ᱯᱚᱫᱽᱢᱚ ᱥᱩᱱᱫᱚᱨᱤ ᱫᱮᱵᱤ, ᱑᱘᱙᱖ ᱥᱮᱨᱢᱟ ᱨᱮ ᱟᱡ ᱨᱮᱱ ᱦᱚᱧᱦᱟᱨ ᱨᱟᱡᱟ ᱠᱨᱤᱥᱱᱚ ᱪᱚᱸᱫᱽᱨᱚ ᱟᱜ ᱧᱩᱛᱩᱢ ᱛᱮ ᱱᱚᱣᱟ ᱠᱚᱞᱮᱡᱽ ᱮ ᱛᱷᱟᱯᱚᱱ ᱞᱮᱫᱟ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱢᱮᱱᱟᱜ ᱦᱮᱛᱚᱢᱯᱩᱨ ᱟᱹᱛᱩ ᱛᱟᱞᱟ ᱨᱮ ᱢᱮᱱᱟᱜᱼᱟ᱾ ᱯᱩᱭᱞᱩ ᱱᱚᱣᱟ ᱫᱚ ᱤᱱᱴᱟᱨᱢᱤᱰᱤᱭᱮᱴ ᱠᱚᱞᱮᱡᱽ ᱞᱮᱠᱟᱛᱮᱭ ᱠᱟᱹᱢᱤᱭᱮᱫ ᱠᱟᱱ ᱛᱟᱦᱮᱸᱱᱟ, ᱛᱟᱭᱚᱢ ᱛᱮ ᱑᱙᱕᱖ ᱥᱮᱨᱢᱟ ᱨᱮ ᱱᱚᱣᱟ ᱫᱚ ᱵᱮᱪᱟᱞᱟᱨ ᱰᱤᱜᱽᱨᱤ ᱠᱳᱨᱥ ᱯᱟᱲᱦᱟᱣ ᱞᱟᱹᱜᱤᱫ ᱢᱟᱹᱧᱡᱩᱨᱤ ᱮ ᱧᱟᱢ ᱠᱮᱫᱟ᱾ ᱱᱤᱛ ᱱᱚᱸᱰᱮ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱵᱮᱪᱟᱞᱟᱨ ᱰᱤᱜᱽᱨᱤ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ 

ᱛᱷᱩᱨᱟᱹᱭ (ᱵᱤᱵᱷᱟᱜᱽ)
ᱥᱟᱬᱮᱥ

ᱠᱮᱢᱤᱥᱴᱨᱤ
ᱯᱷᱤᱡᱤᱠᱥ
ᱮᱞᱠᱷᱟ ᱥᱟᱬᱮᱥ
ᱵᱚᱴᱟᱱᱤ
ᱡᱩᱞᱚᱡᱤ

ᱟᱨᱴᱥ ᱟᱨ ᱵᱮᱯᱟᱨ

ᱵᱟᱝᱞᱟ
ᱤᱝᱞᱤᱥ
ᱥᱚᱸᱥᱠᱨᱤᱛ
ᱱᱟᱜᱟᱢ
ᱚᱛᱱᱚᱜ
ᱨᱟᱡᱽᱟᱹᱨᱤ ᱥᱟᱬᱮᱥ
ᱧᱮᱱᱮᱞ
ᱥᱮᱪᱮᱫ
ᱠᱟᱹᱣᱰᱤᱭᱟᱹᱨᱤ
ᱵᱮᱯᱟᱨ

ᱮᱱ.ᱮᱥ.ᱮᱥ ᱛᱷᱩᱨᱟᱹᱭ

ᱮᱱ.ᱥᱤ.ᱥᱤ ᱛᱷᱩᱨᱟᱹᱭ

ᱥᱮ.ᱥᱤ ᱥᱮ.ᱴᱤ ᱟᱨ ᱢᱟᱭᱱᱚᱨᱤᱴᱤ-ᱠᱳ-ᱚᱨᱰᱤᱱᱮᱴᱚᱨ ᱞᱟᱹᱜᱤᱫ ᱨᱮᱢᱤᱰᱤᱭᱟᱞ ᱠᱳᱰᱤᱝ ᱛᱷᱩᱨᱟᱹᱭ

ᱢᱟᱹᱱ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱢᱮᱱᱟᱜᱼᱟ᱾Colleges in West Bengal, University Grants Commission  ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱦᱩᱭ ᱟᱠᱟᱱ ᱛᱟᱦᱮᱸᱱᱟ ᱟᱨ B ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱦᱩᱭ ᱟᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ
ᱠᱨᱤᱥᱱᱚ ᱪᱚᱸᱫᱽᱨᱚ ᱠᱚᱞᱮᱡᱽ

ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱥᱟᱹᱠᱷᱹᱭᱟᱹᱛ